Rydych chi yma: Cartref/ Archwilio/ Castell Gwydir
Un o dai Tuduraidd gorau Cymru a sedd y teulu enwog Wynn
Wedi ei leoli yn harddwch Dyffryn Conwy dafliad carreg o Lanrwst, mae Castell Gwydir yn enghraifft ragorol o dŷ cowrt Tuduraidd gyda deg erw o erddi cyfnod rhestredig Gradd 1 hardd. Codwyd rhan hynaf yr adeilad, Rhes y Neuadd, gan y teulu Coetmore yn yr 14eg Ganrif. Arweiniodd y teulu Coetmore saethwyr bwâu hirion mewn brwydrau pwysig gan gynnwys Agincourt a Brwydr Poitiers.
Oddeutu 1500, cafodd Gwydir ei brynu gan Meredith ap Ieuan ap Roberts, sylfaenydd llinach rymus y teulu Wynn, a ail-gododd Gastell Gwydir fel tŷ cowrt Tuduraidd yn ymgorffori elfennau pensaernïol gothig wedi eu hail-ddefnyddio o Abaty Maenan gerllaw. Daeth teulu Wynn Gwydir, a oedd yn ddisgynyddion i Dywysogion gwreiddiol Gwynedd, yn deulu hynod ddylanwadol yn ddiwylliannol ac yn wleidyddol drwy gydol cyfnodau'r Tuduriaid a'r Stiwardiaid. Adeiladodd y teulu eu man addoli personol yng Nghapel Gwydir Uchaf gerllaw yn o gystal ag adeiladu Capel Sant Crwst yn Llanrwst a thŷ tref Elisabethaidd bendigedig Plas Mawr yn nhref Conwy.
Trosglwyddwyd Gwydir drwy briodas i'r teulu Willoughby de Eresby ddiwedd yr 17eg Ganrif ac yna ym 1895 i Charles Wynn Carrington, Marcwis Swydd Lincoln, a'i gwerthodd ynghyd â'i gynnwys ym 1921. Yn nodedig, cafodd yr ystafell fwyta wreiddiol o'r 1640au ei chaffael gan William Randolph Hearst a gafodd ei anfarwoli yn y ffilm Hollywood Citizen Kane. Cafodd yr ystafell gyfan ei hadfer o Amgueddfa Fetropolitanaidd Efrog Newydd ym 1996 gan y perchnogion presennol Judy Corbett a Peter Welford.
Mae Judy a Peter, a brynodd y castell ym 1994, wedi adfer yr eiddo o adfeilion drwy lafur cariad. Mae Castell Gwydir sy'n enwog am ei baenau, ei erddi a'i ddodrefn atmosfferig (a'r ysbrydion sy'n byw yno), yn un o'r mannau mwyaf hudol i ymweld ag o yng Nghymru.
Mwynhewch daith hamddenol drwy erddi cain ac ymchwiliwch i ddilysrwydd ac awyrgylch un o adeiladau adferedig gorau Cymru.
Ar gyfer ymweliadau tywys eich hunain:
Dydd Llun – Ar gau (Ar agor ar ddyddiau Llun Gŵyl y Banc)
Dydd Mawrth – Ar gau
Dydd Mercher – Ar agor (10am – 4pm)
Dydd Iau – Ar agor (10am – 4pm)
Dydd Gwener – Ar agor (10am – 4pm)
Dydd Sadwrn – Ar agor (10am – 4pm)
Dydd Sul – Ar agor (10am – 4pm)
O'r de ar hyd yr A470. Wrth gyrraedd Llanrwst, trowch i'r chwith ar y B5106 ac ewch dros y bont, ewch yn eich blaen am 0.5 milltir a dilyn y ffordd tua'r chwith. Mae mynedfa'r castell ar y chwith i chi. O'r gogledd dilynwch y B5106 o Ddolgarrog.
Taith gerdded 17 munud o hyd o orsaf drenau Llanrwst.
Mae bws rhif 19 yn cymryd 8 munud o Heol Watling, Llanrwst.
0.5 milltir o ganol tref Llanrwst dros Y Bont Fawr.
Canolig – rhai stepiau anwastad
Castell Gwydir, Llanrwst
Capel Gwydir Uchaf Wedi ei adeiladu fel capel personol i'r teulu Wynn, mae'r tu mewn wedi ei beintio gyda lliwiau llachar
Eglwys Sant Grwst Ychwanegodd y teulu Wynn Capel Gwydir at yr eglwys hon sy'n dyddio'n ôl i gyfnod y dadeni yn yr ail ganrif ar bymtheg